CELEX: 62010TN0399
Language: et
Date: 2010-09-14 00:00:00
Title: Kohtuasi T-399/10: 14. septembril 2010 esitatud hagi — ArcelorMittal España versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/53
            
         14. septembril 2010 esitatud hagi — ArcelorMittal España versus komisjon
   (Kohtuasi T-399/10)
   ()
   2010/C 301/84
   Kohtumenetluse keel: inglise
   
      Pooled
   
   
      Hageja: ArcelorMittal España, SA (Gozón, Hispaania) (esindajad: advokaadid A. Creus Carreras ja A. Valiente Martin)
   
      Kostja: Euroopa Komisjon
   
      Hageja nõuded
   
   
               —
            
            
               tühistada otsuse artiklid 1, 2, 3 ja 4 osas, milles need puudutavad ArcelorMittal España, SA’d;
            
         
               —
            
            
               teise võimalusena, tühistada ArcelorMittal España, SA’le mõistetud trahv,
            
         
               —
            
            
               kolmanda võimalusena, vähendada ArcelorMittal España, SA’le määratud trahvi summat.
            
         
      Väited ja peamised argumendid
   
   Hageja palub oma hagiavalduses tühistada komisjoni 30. juuni 2010. aasta otsuse K(2010) 4387 lõplik (juhtum COMP/38.344 — Pingestusteras) artiklid 1, 2, 3 ja 4, milles komisjon leidis, et hageja koos teiste ettevõtjatega oli rikkunud ELTL artiklit 101 ja EMP lepingu artiklit 53, osaledes vältavas kokkuleppes ja/või kooskõlastatud tegevuses pingestusterase sektoris Euroopa ja/või riiklikul/piirkondlikul tasandil. Lisaks palub hageja tühistada talle määratud trahv või vähendada selle summat.
   Hageja põhjendab oma hagi kuue õigusväitega.
   Esiteks väidab hageja, et komisjon rikkus Euroopa inimõiguste ja põhivabaduste kaitse konventsiooni (EIÕK) artikli 6 lõikes 1 ja põhiõiguste harta artiklis 47 sätestatud õigust erapooletule kohtupidamisele, sest trahvi määras haldusasutus, millel on samaaegselt nii uurimis- kui ka sanktsiooni määramise pädevus.
   Teiseks väidab hageja, et komisjon tegi vigu trahvi arvutamisel, mis tõi kaasa selle, et hagejale määrati suurem trahv.
   Kolmandaks väidab hageja, et komisjon tuvastas vääralt, et hageja avaldas enne 1997. aasta detsembrit Emesale ja Galycasele otsustavat mõju.
   Neljandaks väidab hageja, et komisjon keeldus õigusvastaselt tagama talle osalist kaitset vastavalt 2002. aasta leebema kohtlemise teatise (1) punktile 23, ehkki ta esitas kaalukad tõendid rikkumise kestuse ja raskuse kohta ja täitis seega teatises sätestatud nõuded.
   Viimaseks väidab hageja, et komisjon kohaldas vääralt komisjoni 2006. aasta trahvimissuuniste (2) punktis 30 ette nähtud „trahvi suurendamist hoiatava mõju saavutamiseks”, mis tõi kaasa hagejale määratud trahvi õigusvastase suurenemise 20 % võrra.
   
      (1)  Komisjoni teatis, mis käsitleb kaitset trahvide eest ja trahvide vähendamist kartellide puhul, EÜT 2002 C 45, lk 3.
   
      (2)  Suunised määruse nr 1/2003 artikli 23 lõike 2 alapunkti a kohaselt kehtestatud trahvide määramiseks, ELT 2006, C 210, lk 2.